Vitelio Ruiz Hernández

Vitelio Ruiz Hernández (Santiago de Cuba, 1928ko apirilaren 28a - Santiago de Cuba, 2019ko apirilaren 16a) Kubako hizkuntzalari eta pedagogoa izan zen. Bere emaztearekin batera, Eloína Miyares Bermudez, metodologia bat sortu zuen maisuek eta ikasleek beren ahoskera eta ortografia hobe zitzaten, geroago 1971an CLA Zentroa (Centro de Lingüística Apli­cada) fundatu zuten Santiago de Cuban. 2002 urteaz geroztik CLA-k urtero antolatzen du Simposio Internacional de Comunicación Social izeneko kongresua, Santiagon hizkuntzalaritzazko lexikografiazko eta hizkuntzalaritza konputazionalezko hainbat aditu nabarmendu biltzen dituena

Ikerketa eta ekarpenak 
Hauek dira haren ekarpen nabarmenenak:

 Santiago de Cubako mintzamenaren ikerketa sinkronikoa, maila fonologikoan eta fonetikoan.
 Kubako kontsonantismoa, irratiko eta telebistako hainbat esatarien mintzamenaren analisi akustikoren bitartez batez ere.
 Vacuna Ortográfica Val-cuba, lehen mailako ikerketa lapsogramatikoa.
 Metodologiak sortzea Kubako eskola-ikasleen ahozko eta idatzizko adierazkortasuna hobetzeko.

Lankidetza EHUko Ixa Taldearekin 

Euskal Herriko Unibertsitateko IXA taldea lankidetzan aritu izan da 2001tik CLA ikergunearekin. Hortik atera da, adibidez, Diccionario Básico Escolar Cubano (DBE) hiztegi hori (digitala eta paperezkoa). Hiztegia XMLz kodetuta dago, eta hiztegiak editatzeko Ixa taldean garatu zen leXkit izeneko ingurunea erabiltzen da.

Erreferentziak

Ikus, gainera 

 Santiago de Cubako Centro de Lingüística Aplicada
 Eloina Miyares
 Leonel Ruiz Miyares
 Xabier Artola Zubillaga
 Iñaki Alegria
 Olatz Arregi

Kanpo estekak 
 Centro De Lingüística Aplicada De Santiago De Cuba
 XVI Simposio Internacional De Comunicación Social
 @cla_comsoc Santiagoko Centro de Lingüística Apli­cadaren Twitterreko kontua
 Eloina Miyares, una mujer de ciencia TVsantiagoful, Youtube

Kubako hizkuntzalariak
Santiagotarrak (Kuba)